
Αρ 


. Φύλλου 1719 


ΑΠΟΦΑΣΕΙΣ 

Αριθμ. 17/ΟΙΚ.321/ΕΥΣ ΕΚΤ/55417 

Σύστημα Διαχείρισης, Αξιολόγησης, Παρακολού¬ 
θησης και Ελέγχου - Διαδικασία Εφαρμογής της 
Δράσης «Εναρμόνιση οικογενειακής και επαγ¬ 
γελματικής ζωής» έτους 2017-2018, συγχρημα- 
τοδοτούμενης από το Ευρωπαϊκό Κοινωνικό Τα¬ 
μείο στο πλαίσιο του Εταιρικού Συμφώνου για το 
Πλαίσιο Ανάπτυξης (ΕΣΠΑ) για την Προγραμμα¬ 
τική Περίοδο 2014-2020. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Το άρθρο 90 του «Κώδικα για την Κυβέρνηση και 
τα Κυβερνητικά όργανα» που κυρώθηκε με το άρθρο 
πρώτο του π.δ. 63/2005 (ΦΕΚ 98/Α'), όπως ισχύει. 

2. Τοάρθρο 16τουν. 1518/1985 (ΦΕΚ30/Α ) «Καταβο¬ 
λή της σύνταξης των δημοτικών και κοινοτικών υπαλλή¬ 
λων και υπαλλήλων Ν.Π.Δ.Δ. καθώς και της χορηγίας των 
δημάρχων και προέδρων κοινοτήτων από το δημόσιο 
ταμείο και άλλες διατάξεις». 

3. Το ν. 2190/1920 «Περί ανωνύμων εταιρειών», όπως 
τροποποιήθηκε με τον ν. 3604/2007 (ΦΕΚ 189/Α - ) 
«Αναμόρφωση και τροποποίηση του κωδικοποιημένου 
ν. 2190/1920 «Περί ανωνύμων εταιρειών» και άλλες δι¬ 
ατάξεις» και ισχύει. 

4. Το Κωδικοποιημένο καταστατικό της Ελληνι¬ 
κής Εταιρείας Τοπικής Ανάπτυξης και Αυτοδιοίκησης 
(Ε.Ε.Τ.Α.Α), που δημοσιεύθηκε αρχικά στο ΦΕΚ 1241/τ. 
Α.Ε. - Ε.Π.Ε./1985. 

5. Το ν. 3852/2010 (ΦΕΚ 87/Α ) «Νέα αρχιτεκτονική 
της αυτοδιοίκησης και της αποκεντρωμένης διοίκησης - 
Πρόγραμμα Καλλικράτης», όπως ισχύει και τις εκδιδό- 
μενες κατ' εξουσιοδότησή του σχετικές κανονιστικές 
πράξεις και εγκυκλίους. 

6. Το ν. 3463/2006 (ΦΕΚ 114/Α') «Κύρωση του Κώδικα 
Δήμων και Κοινοτήτων», όπως ισχύει. 

7. Το ν. 2646/1998 (ΦΕΚ 236/Α') «Ανάπτυξη Εθνικού 
Συστήματος Κοινωνικής Φροντίδας και άλλες διατάξεις», 
όπως ισχύει. 


8. Την παρ. 13 του άρθρου 21 του ν. 3731/2008 (ΦΕΚ 
262/Α ) «Αναδιοργάνωση της δημοτικής αστυνομίας και 
ρυθμίσεις λοιπών θεμάτων αρμοδιότητας Υπουργείου 
Εσωτερικών», όπως ισχύει. 

9. Το ν. 3386/2005 (ΦΕΚ212/Α') «Είσοδος, διαμονή και 
κοινωνική ένταξη υπηκόων τρίτων χωρών στην Ελληνική 
Επικράτεια», όπως ισχύει. 

10. Το ν. 3536/2007 (ΦΕΚ42/Α') «Ειδικές ρυθμίσεις θε¬ 
μάτων μεταναστευτικής πολιτικής και λοιπών ζητημάτων 
αρμοδιότητας Υπουργείου Εσωτερικών, Δημόσιας Διοί¬ 
κησης και Αποκέντρωσης», όπως ισχύει. 

11. Το άρθρο 3 του ν. 1566/1985 (ΦΕΚ 167/Α') «Δομή 
και λειτουργία της πρωτοβάθμιας και δευτεροβάθμι¬ 
ας εκπαίδευσης και άλλες διατάξεις», όπως ισχύει κάθε 
φορά. 

12. Το άρθρο 41 του ν. 3801 /2009 (ΦΕΚ 163/Α') «Ρυθ¬ 
μίσεις θεμάτων προσωπικού με σύμβαση εργασίας ιδι¬ 
ωτικού δικαίου αορίστου χρόνου και άλλες διατάξεις 
οργάνωσης και λειτουργίας της Δημόσιας Διοίκησης», 
που αφορά σε «Ρυθμίσεις θεμάτων δημοτικών και κοι¬ 
νοτικών ιδρυμάτων και Ν.Π.Δ.Δ.», όπως ισχύει. 

13. Το ν.δ. 356/1974 (ΦΕΚ 90/Α ) «Περί Κώδικος Ει- 
σπράξεως Δημοσίων Εσόδων», όπως ισχύει. 

14. Τον Κανονισμό (ΕΚ) αριθμ. 1303/2013 του Ευρω¬ 
παϊκού Κοινοβουλίου και του Συμβουλίου της 17ης 
Δεκεμβρίου 2013 περί καθορισμού κοινών διατάξεων 
για το Ευρωπαϊκό Ταμείο Περιφερειακής Ανάπτυξης, 
το Ευρωπαϊκό Κοινωνικό Ταμείο, το Ταμείο Συνοχής, το 
Ευρωπαϊκό Γεωργικό Ταμείο Αγροτικής Ανάπτυξης και 
το Ευρωπαϊκό Ταμείο Θάλασσας και Αλιείας και περί κα¬ 
θορισμού γενικών διατάξεων για το Ευρωπαϊκό Ταμείο 
Περιφερειακής Ανάπτυξης, το Ευρωπαϊκό ΚοινωνικόΤα- 
μείο, το Ταμείο Συνοχής και το Ευρωπαϊκό Ταμείο Θάλασ¬ 
σας και Αλιείας και για την κατάργηση του κανονισμού 
(ΕΚ) αριθμ. 1083/2006. 

15. Τον Κανονισμό (ΕΚ) αριθμ. 1304/2013 του Ευρω¬ 
παϊκού Κοινοβουλίου και του Συμβουλίου της 17ης Δε¬ 
κεμβρίου 2013, «γιατο Ευρωπαϊκό ΚοινωνικόΤαμείο και 
την κατάργηση του Κανονισμού (ΕΚ) αριθμ. 1081/2006 
του Συμβουλίου», όπως ισχύει. 

16. Την υπ'αριθμ. (1(2014) 3542 - 23.5.2014 απόφαση 
της Ε.Ε. για την έγκριση ορισμένων στοιχείων του Συμ¬ 
φώνου Εταιρικής Σχέσης με την Ελλάδα και την εκτελε¬ 
στική απόφαση (1(2014)6582 - 24.9.2014 σχετικά με την 
διόρθωσή της (Κωδικός (ΙΟ 20140Ρ16Μ8ΡΑ001). 

17. Την υπ'αριθμ. 0(2014)10128 -17.12.2014 απόφαση 
της Ε.Ε. περί έγκρισης του ΕΠ Ανάπτυξη Ανθρώπινου 
Δυναμικού, Εκπαίδευση και Δια Βίου Μάθηση (Κωδικός 
001 20140Κ05Μ9ΘΡ001). 

18. Την υπ'αριθμ. 0(2014)10174 -18.12.2014 απόφαση 
της Ε.Ε. περί έγκρισης του ΠΕΠ Ανατολικής Μακεδονίας 
Θράκης (Κωδικός 20140Β16Μ2ΘΡ014). 

19. Την υπ'αριθμ. 0(2014)10167-18.12.2014 απόφαση 
της Ε.Ε. περί έγκρισης του ΠΕΠ Κεντρικής Μακεδονίας 
(Κωδικός 20140Β16Μ2ΘΡ002). 

20. Την υπ'αριθμ. 0(2014)10180-18.12.2014 απόφα¬ 
ση της Ε.Ε. περί έγκρισης του ΠΕΠ Δυτικής Μακεδονίας 
(Κωδικός 20140Κ16Μ2ΘΡ006). 

21. Την υπ'αριθμ. 0(2014)10183 -18.12.2014 απόφα¬ 
ση της Ε.Ε. περί έγκρισης του ΠΕΠ Θεσσαλίας (Κωδικός 
20140Ρ16Μ2ΘΡ003). 

22. Την υπ'αριθμ. 0(2014)10173-18.12.2014 απόφαση 
της Ε.Ε. περί έγκρισης του ΠΕΠ Στερεός Ελλάδας (Κωδι¬ 
κός 20140Ρ16Μ2ΘΡ007). 

23. Την υπ'αριθμ. 0(2014)10172 -18.12.2014 απόφα¬ 
ση της Ε.Ε. περί έγκρισης του ΠΕΠ Ηπείρου (Κωδικός 
20140Ρ16Μ2ΘΡ004). 

24. Την υπ'αριθμ. 0(2014)10165-18.12.2014 απόφαση 
της Ε.Ε. περί έγκρισης του ΠΕΠ Ιονίων Νήσων (Κωδικός 
20140Ρ16Μ2ΘΡ009). 

25. Την υπ'αριθμ. 0(2014)10161 -18.12.2014 απόφαση 
της Ε.Ε. περί έγκρισης του ΠΕΠ Δυτικής Ελλάδας (Κωδικός 
20140Ρ16Μ2ΘΡ005). 

26. Την υπ'αριθμ. 0(2014)10166 -18.12.2014 απόφαση 
της Ε.Ε. περί έγκρισης του ΠΕΠ Πελοποννήσου (Κωδικός 
20140Ρ16Μ2ΘΡ008). 

27. Την υπ'αριθμ. 0(2014)10170 - 18.12.2014 από¬ 
φαση της Ε.Ε. περί έγκρισης του ΠΕΠ Αττικής (Κωδικός 
20140Ρ16Μ2ΘΡ012). 

28. Την υπ'αριθμ. 0(2014)10164 -18.12.2014 απόφαση 
της Ε.Ε. περί έγκρισης του ΠΕΠ Βορείου Αιγαίου (Κωδικός 
20140Β16Μ2ΘΡ010). 

29. Την υπ'αριθμ. 0(2014)10179-18.12.2014 απόφαση 
της Ε.Ε. περί έγκρισης του ΠΕΠ Νοτίου Αιγαίου (Κωδικός 
20140Β16Μ2ΘΡ013). 

30. Την υπ'αριθμ. 0(2014)10175 - 18.12.2014 από¬ 
φαση της Ε.Ε. περί έγκρισης του ΠΕΠ Κρήτης (Κωδικός 
20140Β16Μ2ΘΡ011). 

31 .Την υπ'αριθμ. 70313/ΕΥΘΥ 646 (ΦΕΚ1467/Β72015) 
απόφαση του Υπουργού Οικονομίας, Υποδομών, Ναυτι¬ 
λίας καιΤουρισμού με θέμα: «Αναδιάρθρωση της Ειδικής 
Υπηρεσίας Συντονισμού και Παρακολούθηση Δράσεων 
Ευρωπαϊκού Κοινωνικού Ταμείου του άρθρου 15 παρ. 6 
του ν. 4314/2014 και αντικατάσταση της υπ' αριθμ. οικ. 
36952/1275/20.5.2008 κοινής υπουργικής απόφασης» 
(ΦΕΚ Β' 986), όπως ισχύει. 

32. Το π.δ. υπ' αριθμ. 123/2016 (ΦΕΚ 208/Α ) με θέμα: 
«Ανασύσταση και μετονομασία του Υπουργείου Διοικη¬ 
τικής Μεταρρύθμισης και Ηλεκτρονικής Διακυβέρνη¬ 
σης, ανασύσταση του ΥπουργείουΤουρισμού, σύσταση 
Υπουργείου Μεταναστευτικής Πολιτικής και Υπουργείου 
Ψηφιακής Πολιτικής,Τηλεπικοινωνιών και Ενημέρωσης, 
μετονομασία Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων». 


33. Το π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

34. Το ν. 4314/2014 (ΦΕΚ 265/Α') «Α) Για τη Διαχείριση, 
τον έλεγχο και την εφαρμογή αναπτυξιακών παρεμβά¬ 
σεων για την προγραμματική περίοδο 2014-2020, Β) Εν¬ 
σωμάτωση της Οδηγίας 2012/17 του Ευρωπαϊκού Κοινο¬ 
βουλίου και του Συμβουλίου της 13ης Ιουνίου 2012(ΕΕ ί 
156/16.6.2012) και στο ελληνικό δίκαιο, τροποποίησης 
του ν. 3419/2005 (Α' 297) και άλλες διατάξεις» και ειδι¬ 
κότερα την παρ. 12 του άρθ. 58. 

35. Την υπ' αριθμ. Υ28/8.10.2015 (ΦΕΚ 2168/Β7 
9.10.2015) απόφαση του Πρωθυπουργού Αλέξιου Π. 
Τσίπρα, «Ανάθεση Αρμοδιοτήτων στην Αναπληρώτρια 
Υπουργό Εργασίας, Κοινωνικής Ασφάλισης και Κοινωνι¬ 
κής Αλληλεγγύης Θεανώ Φωτίου». 

36. Την υπ' αριθμ. Υ197/ 16.11.2016 (ΦΕΚ 3722/Β7 
17.11.2016) απόφαση του Πρωθυπουργού Αλέξιου Π. 
Τσίπρα «Ανάθεση αρμοδιοτήτων στον Αναπληρωτή 
Υπουργό Οικονομίας και Ανάπτυξης, Αλέξανδρο Χαρί- 
τση». 

37. Την υπ'αριθμ. Π1 β/οικ.14951/9.10.2001 (ΦΕΚ 1397/ 
Β') απόφαση του Υπουργού Υγείας και Πρόνοιας «Προ¬ 
ϋποθέσεις ίδρυσης και λειτουργίας Κέντρων Δημιουργι¬ 
κής Απασχόλησης Παιδιών (ΚΔΑΠ) από Δημοτικές Επιχει¬ 
ρήσεις του άρθρου 277 και επόμενα του Δημοτικού και 
Κοινοτικού Κώδικα (Δ.Κ.Κ.), Διαδημοτικές Επιχειρήσεις, 
Ενώσεις Δημοτικών Επιχειρήσεων και φορείς ιδιωτικού 
δικαίου μη κερδοσκοπικού χαρακτήρα», όπως ισχύει. 

38. Την υπ'αριθμ. Π2β/οικ.14957/9.10.2001 (ΦΕΚ 1397/ 
Β') απόφαση του Υπουργού Υγείας και Πρόνοιας «Προ¬ 
ϋποθέσεις ίδρυσης και λειτουργίας Κέντρων Δημιουργι¬ 
κής Απασχόλησης Παιδιών με Αναπηρία (ΚΔΑΠ - ΜΕΑ) 
από Δημοτικές Επιχειρήσεις του άρθρου 277 και επόμενα 
του Δημοτικού και Κοινοτικού Κώδικα (Δ.Κ.Κ.), Διαδημο¬ 
τικές Επιχειρήσεις, Ενώσεις Δημοτικών Επιχειρήσεων και 
φορείς ιδιωτικού δικαίου μη κερδοσκοπικού χαρακτή¬ 
ρα», όπως ισχύει. 

39. Την υπ' αριθμ. Π2β/οικ.2808/1997 (ΦΕΚ 645/Β") 
απόφαση του Υπουργού Υγείας και Πρόνοιας «Προϋ¬ 
ποθέσεις ίδρυσης και λειτουργίας Μονάδων Φροντίδας, 
Προσχολικής Αγωγής και Διαπαιδαγώγησης (Βρεφικών - 
Παιδικών - Βρεφονηπιακών Σταθμών, Μονάδων Φύλα¬ 
ξης βρεφών και νηπίων) από φορείς ιδιωτικού Δικαίου, 
κερδοσκοπικού και μη χαρακτήρα», όπως ισχύει. 

40. Την υπ'αριθμ. Δ22/οικ.11828/293/2017 (ΦΕΚ 1157/ 
Β') απόφαση της Αναπληρώτριας Υπουργού Εργασίας, 
Κοινωνικής Ασφάλισης και Κοινωνικής Αλληλεγγύης 
«Καθορισμός των προϋποθέσεων για άδεια ίδρυσης και 
λειτουργίας Μ.Φ.Π.Α.Δ. από φορείς ιδιωτικού δικαίου 
κερδοσκοπικού και μη χαρακτήρα», όπως ισχύει. 

41 .Την υπ'αριθμ. Π1 β/Γ.Π. οικ.116847/26.11.2002 (ΦΕΚ 
1519/Β') απόφαση του Υπουργού Υγείας και Πρόνοιας 
«Προϋποθέσεις ίδρυσης και λειτουργίας Βρεφονηπιακών 
σταθμών Ολοκληρωμένης Φροντίδας από Δημοτικές 
επιχειρήσεις του άρθρου 277 και επόμενα του Δημοτικού 
και Κοινοτικού Κώδικα (ΔΚΚ), Διαδημοτικές Επιχειρήσεις, 
Ενώσεις Δημοτικών Επιχειρήσεων και φορείς ιδιωτικού 
δικαίου μη κερδοσκοπικού χαρακτήρα», όπως ισχύει. 

42.Την υπ'αριθμ. 16065/22.4.2002 (ΦΕΚ497/Β') κοινή 
απόφαση των Υπουργών Εσωτερικών, Δημόσιας Διοίκη- 

σης και Αποκέντρωσης και Υγείας και Πρόνοιας «Πρότυ¬ 
πος Κανονισμός Λειτουργίας Δημοτικών και Κοινοτικών 
Νομικών Προσώπων Δημοσίου Δικαίου Παιδικών και 
Βρεφονηπιακών Σταθμών.». 

43. Το εκάστοτε ισχύον θεσμικό και κανονιστικό πλαί¬ 
σιο που αφορά στην λειτουργία Βρεφικών, Βρεφονη¬ 
πιακών, Βρεφονηπιακών Σταθμών Ολοκληρωμένης 
Φροντίδας, Παιδικών Σταθμών, Κέντρων Δημιουργικής 
Απασχόλησης Παιδιών (ΚΔΑΠ) και Κέντρων Δημιουργι¬ 
κής Απασχόλησης Παιδιών με Ειδικές Ανάγκες (Κ.Δ.Α.Π. 
Μ.Ε.Α). 

44. Την υπ' αριθμ. ΔΟΛΚΕΠ/Φ15/27/13947 (ΦΕΚ 854/ 
Β'/17.6.2010) υπουργική απόφαση με θέμα: «Καθορι¬ 
σμός διοικητικής διαδικασίας «Εναρμόνιση Οικογενει¬ 
ακής και Επαγγελματικής Ζωής», αρμοδιότητας Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης - Ελληνικής ΕταιρίαςΤοπικής Ανάπτυξης 
και Αυτοδιοίκησης». 

45. Την υπ' αριθμ. 76835/ΕΥΘΥ739 (ΦΕΚ 2360/Β7 
1.8.2016) υπουργική απόφαση με θέμα: «Συμπλήρωση 
κατηγοριών μη επιλέξιμων δαπανών που αυξάνουν την 
εθνική συμμετοχή». 

46. Την ισχύουσα φορολογική νομοθεσία και ιδίως τις 
διατάξεις του ΚΦΑΣ. 

47. Την ανάγκη καθορισμού των όρων και των προϋ¬ 
ποθέσεων για την επιλογή, παρακολούθηση, εκτέλεση, 
έλεγχο και κάθε άλλη αναγκαία λεπτομέρεια για την υλο¬ 
ποίηση της πράξης που αφορά στην παροχή σε πρό¬ 
σωπα ωφελούμενα, θέσης φροντίδας και φιλοξενίας 
βρεφών, νηπίων, παιδιών και εφήβων. 

48. Το γεγονός ότι από την παρούσα απόφαση δεν 
προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Άρθρο 1 

ΠΛΑΙΣΙΟ ΕΝΤΑΞΗΣ - ΟΡΙΣΜΟΙ 

1. Η Δράση «Εναρμόνιση οικογενειακής και επαγγελ¬ 
ματικής ζωής», εντάσσεται: 

(α) στο Επιχειρησιακό Πρόγραμμα «Ανάπτυξη Ανθρώ¬ 
πινου Δυναμικού, Εκπαίδευση και Δια Βίου Μάθηση» (ΕΠ 
ΑΝΑΔΕΔΒΜ) 2014-2020 του Υπουργείου Οικονομίας, 
Ανάπτυξης και Τουρισμού και εμπίπτει στο Θεματικό 
Στόχο 8 «Προώθηση της βιώσιμης απασχόλησης υψη¬ 
λής ποιότητας και υποστήριξη της κινητικότητας των 
εργαζομένων», Επενδυτική Προτεραιότητα 8ίν «Ισότητα 
μεταξύ ανδρών και γυναικών σε όλους τους τομείς, συ¬ 
μπεριλαμβανομένων της πρόσβασης στην απασχόλη¬ 
ση, της εξέλιξης της επαγγελματικής σταδιοδρομίας, της 
συμφιλίωσης του επαγγελματικού και ιδιωτικού βίου και 
της προώθησης της ίσης αμοιβής για ίση εργασία» του 
Καν. 1304/2013 της Προγραμματικής Περιόδου 2014- 
2020. 

(β) στα 13 Περιφερειακά Επιχειρησιακά Προγράμματα 
(ΠΕΠ) 2014-2020 και εμπίπτει στον Θεματικό Στόχο 9 
«Προώθηση της κοινωνικής ένταξης, καταπολέμηση της 
φτώχειας και των διακρίσεων», Επενδυτική Προτεραιό¬ 
τητα 9ί «Ενεργός ένταξη, με σκοπό, μεταξύ άλλων, την 
προώθηση της ισότητας των ευκαιριών και της ενεργού 
συμμετοχής και της βελτίωσης της απασχολησιμότη- 


τας» και 9ίίί «Καταπολέμηση κάθε μορφής διακρίσεων 
και προώθηση της ισότητας των ευκαιριών», του καν. 
1304/2013 της Προγραμματικής Περιόδου 2014-2020. 

2. Υπεύθυνοι φορείς για τη διαχείριση και υλοποίηση 
της δράσης αυτής είναι: 

(α) η Ειδική Υπηρεσία Διαχείρισηςτου Επιχειρησιακού 
Προγράμματος «Ανάπτυξη Ανθρώπινου Δυναμικού, Εκ¬ 
παίδευση και Δια Βίου Μάθηση» 2014-2020, για το τμή¬ 
μα της δράσης που εμπίπτει στο εν λόγω Επιχειρησιακό 
Πρόγραμμα. 

(β) οι Ειδικές Υπηρεσίες Διαχείρισης των Περιφερεια¬ 
κών Επιχειρησιακών Προγραμμάτων για το τμήμα της 
δράσης που εμπίπτει σε αυτά. 

3. Ως Δικαιούχος, βάσει της παρ. 6 του άρθ. 3 του 
ν. 4314/2014 (ΦΕΚ 265/Α") όπως ισχύει, των εντασσό¬ 
μενων στο ανωτέρω πλαίσιο πράξεων ορίζεται η Ελλη¬ 
νική Εταιρεία Τοπικής Ανάπτυξης και Αυτοδιοίκησης 
(Ε.Ε.Τ.Α.Α. Α.Ε.). 

4. Ως ωφελούμενοι της δράσης ορίζονται όσοι πλη¬ 
ρούν τις προϋποθέσεις του άρθρου 4 της παρούσας και 
λαμβάνουν «αξία τοποθέτησης» (νουεΡίθΓ) στις κατηγο¬ 
ρίες Δομών του άρθρου 5. 

5. Ως Δομές ορίζονται οι πάροχοι θέσεων φροντίδας και 
φύλαξης παιδιών, όπως προσδιορίζονται στο άρθρο 5. 

6. «Αξία τοποθέτησης» (νουείτθΓ) ορίζεται το αντίτιμο 
το οποίο καταβάλλεται, για λογαριασμό των ωφελου- 
μένων και κατόπιν σχετικής εξουσιοδότησής τους, στις 
Δομές για παροχή υπηρεσιών φροντίδας και φιλοξενίας 
τέκνων, συμφώνως προς τα ανώτατα όρια τιμών, όπως 
αυτά ορίζονται στο άρθρο 6 της παρούσας. Η «αξία το¬ 
ποθέτησης» διατηρείται σε ισχύ καθ'όλη τη διάρκεια του 
σχολικού έτους υπό τις προϋποθέσεις εγγραφής/ών σε 
Δομή/ές καιπιστοποίησηςτου φυσικού και οικονομικού 
αντικειμένου της πράξης για το δηλωθέν διάστημα φοί¬ 
τησης του τέκνου. 

Άρθρο 2 

ΣΤΟΧΟΣΤΗΣ ΔΡΑΣΗΣ 

Η δράση στοχεύει: (α) στην αύξηση της απασχόλησης 
και διατήρηση των ωφελούμενων γυναικών από οικο¬ 
γένειες με χαμηλά εισοδήματα, σε θέσεις εργασίας με 
ισότιμους όρους, ώστε μέσα από την ουσιαστική διευ¬ 
κόλυνση τους, να ανταποκριθούν στους απαιτητικούς κι 
αντικρουόμενους ρόλους τους, όπως αυτός της οικογε¬ 
νειακής μέριμνας και της παιδικής προστασίας, β) στην 
ουσιαστική στήριξη των ωφελουμένων προκειμένου να 
διασφαλιστεί η ισότιμη πρόσβασή τους στην εργασία, 
μέσω της παροχής ποιοτικών υπηρεσιών φροντίδας και 
φιλοξενίας βρεφών, νηπίων, παιδιών και ατόμων με ανα¬ 
πηρία, (γ) στην ισότιμη πρόσβαση των ευπαθών ομάδων 
(παιδιά και άτομα με αναπηρία) σε ποιοτικές κοινωνικές 
υπηρεσίες. 

Άρθρο 3 

ΑΝΤΙΚΕΙΜΕΝΟ ΚΑΙ ΕΠΙΛΕΞΙΜΕΣ ΕΝΕΡΓΕΙΕΣ 

1. Αντικείμενο της δράσης αποτελεί η παροχή στους 
ωφελούμενες/ους θέσης φροντίδας και φιλοξενίας 
βρεφών, νηπίων, παιδιών και ατόμων με αναπηρία σε 




16222 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 719/18.05.2017 


αντίστοιχες Δομές, όπως περιγράφονται στο άρθρο 5 
της παρούσας. Οι ωφελούμενες/οι επιλέγουν θέση σε 
Δομή αντίστοιχη εκείνης για την οποία έλαβαν «αξία το¬ 
ποθέτησης» (νουςΗθΓ). Η διαδικασία αναζήτησης δομής 
περιγράφεται στα άρθρα 9 και 10 της παρούσας. 
Ειδικότερα: 

Επιλέξιμες ενέργειες είναι: 

α) η παροχή θέσεων φροντίδας βρεφών από 2 μηνών 
έως 2,5 ετών και νηπίων και παιδιών από 2,5 ετών έως την 
ηλικία εγγραφής τους στην υποχρεωτική εκπαίδευση, 
όπως αυτή ορίζεται από το εκάστοτε ισχύον θεσμικό 
πλαίσιο, σε Βρεφικούς, Βρεφονηπιακούς και Παιδικούς 
Σταθμούς αντίστοιχα, 

β) η παροχή θέσεων φροντίδας παιδιών βρεφικής και 
προσχολικής ηλικίας από 8 μηνών έως την ηλικία εγγρα¬ 
φής τους στην υποχρεωτική εκπαίδευση και παιδιών με 
αναπηρία από 2,5 ετών έως 6,5 ετών, όπως αυτή ορίζεται 
από το εκάστοτε ισχύον θεσμικό πλαίσιο σε Βρεφονηπι¬ 
ακούς Σταθμούς Ολοκληρωμένης Φροντίδας, 
γ) η παροχή θέσεων δημιουργικής απασχόλησης 
παιδιών από 5 έως 12 ετών σε Κέντρα Δημιουργικής 
Απασχόλησης Παιδιών (ΚΔΑΠ) και παιδιών με ελαφρός 
μορφής κινητικά ή αισθητηριακά προβλήματα και 
δ) η παροχή θέσεων φροντίδας παιδιών με αναπηρία, 
εφήβων και ατόμων με νοητική υστέρηση ή/και κινητική 
αναπηρία σε Κέντρα Δημιουργικής Απασχόλησης Παι¬ 
διών με Αναπηρία (ΚΔΑΠ ΜΕΑ). 

Τα ανωτέρω όρια ηλικίας θα εναρμονίζονται με το 
εκάστοτε ισχύον θεσμικό πλαίσιο. 

2. Η «αξία τοποθέτησης» (νουεόθΓ) καλύπτει όλες τις 
υπηρεσίες που οι Δομές των ανωτέρω σημείων (α) έως 
(δ) είναι υποχρεωμένες να παρέχουν, σύμφωνα με το 
θεσμικό πλαίσιο που διέπει την ίδρυση και λειτουργία 
τους, ήτοι: 

α) Την υπ' αριθμ. Π2β/οι.2808/1997 (ΦΕΚ 645/Β - ) 
απόφαση του Υπουργού Υγείας και Πρόνοιας «Προϋ¬ 
ποθέσεις ίδρυσης και λειτουργίας Μονάδων Φροντίδας, 
Προσχολικής Αγωγής και Διαπαιδαγώγησης (Βρεφικών 
- Παιδικών - Βρεφονηπιακών Σταθμών, Μονάδων Φύλα¬ 
ξης βρεφών και νηπίων) από φορείς ιδιωτικού Δικαίου, 
κερδοσκοπικού και μη χαρακτήρα», όπως ισχύει. 

β)Την υπ'αριθμ. Δ22/οικ.11828/293/2017 (ΦΕΚ 1157/ 
Β') απόφαση της Αναπληρώτριας Υπουργού Εργασίας, 
Κοινωνικής Ασφάλισης και Κοινωνικής Αλληλεγγύης 
«Καθορισμός των προϋποθέσεων για άδεια ίδρυσης και 
λειτουργίας Μ.Φ.Π.Α.Δ. από φορείς ιδιωτικού δικαίου 
κερδοσκοπικού και μη χαρακτήρα», όπως ισχύει. 

γ)Την υπ'αριθμ. Π1 β/Γ.Π. οικ.116847/26.11.2002 (ΦΕΚ 
1519/Β ) απόφαση του Υπουργού Υγείας και Πρόνοιας 
«Προϋποθέσεις ίδρυσης και λειτουργίας Βρεφονηπιακών 
σταθμών Ολοκληρωμένης Φροντίδας από Δημοτικές 
επιχειρήσεις του άρθρου 277 και επόμενα του Δημοτι¬ 
κού και Κοινοτικού Κώδικα (Δ.Κ.Κ.), Διαδημοτικές Επι¬ 
χειρήσεις, Ενώσεις Δημοτικών Επιχειρήσεων και φορείς 
ιδιωτικού δικαίου μη κερδοσκοπικού χαρακτήρα», όπως 
ισχύει. 

δ)Την υπ'αριθμ. Π1 β/οικ.14957/9.10.2001 (ΦΕΚ 1397/ 
Β') απόφαση του Υπουργού Υγείας και Πρόνοιας «Προ¬ 
ϋποθέσεις ίδρυσης και λειτουργίας Κέντρων Δημιουρ¬ 


γικής Απασχόλησης Παιδιών με Αναπηρία (ΚΔΑΠ-ΜΕΑ) 
από Δημοτικές Επιχειρήσεις του άρθρου 277 και επόμενα 
του Δημοτικού και Κοινοτικού Κώδικα (Δ.Κ.Κ.), Διαδημο¬ 
τικές Επιχειρήσεις, Ενώσεις Δημοτικών Επιχειρήσεων και 
φορείς ιδιωτικού δικαίου μη κερδοσκοπικού χαρακτή¬ 
ρα», όπως ισχύει. 

ε)Την υπ'αριθμ. Π1 β/οικ. 14951/9.10.2001 (ΦΕΚ 1397/ 
Β') απόφαση του Υπουργού Υγείας και Πρόνοιας «Προ¬ 
ϋποθέσεις ίδρυσης και λειτουργίας Κέντρων Δημιουργι¬ 
κής Απασχόλησης Παιδιών (ΚΔΑΠ) από Δημοτικές Επιχει¬ 
ρήσεις του άρθρου 277 και επόμενα του Δημοτικού και 
Κοινοτικού Κώδικα (Δ.Κ.Κ.), Διαδημοτικές Επιχειρήσεις, 
Ενώσεις Δημοτικών Επιχειρήσεων και φορείς ιδιωτικού 
δικαίου μη κερδοσκοπικού χαρακτήρα», όπως ισχύει. 

στ)Την υπ'αριθμ. 16065/22.4.2002 (ΦΕΚ497/Β') κοινή 
απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης και Υγείας και Πρόνοιας «Πρότυ¬ 
πος Κανονισμός Λειτουργίας Δημοτικών και Κοινοτικών 
Νομικών Προσώπων Δημοσίου Δικαίου Παιδικών και 
Βρεφονηπιακών Σταθμών.». 

ζ) Ενγένει,το εκάστοτε ισχύον θεσμικό και κανονιστικό 
πλαίσιο που αφορά στην λειτουργία Βρεφικών, Βρεφο¬ 
νηπιακών, Βρεφονηπιακών Σταθμών Ολοκληρωμένης 
Φροντίδας, Παιδικών Σταθμών, Κέντρων Δημιουργικής 
Απασχόλησης Παιδιών (ΚΔΑΠ) και Κέντρων Δημιουργι¬ 
κής Απασχόλησης Παιδιών με Αναπηρία (Κ.Δ.Α.Π. Μ.Ε.Α.). 

3. Η δράση υλοποιείται μέσα από ετήσιο κύκλο πρό¬ 
σκλησης που αντιστοιχεί σε ένα σχολικό έτος διάρκειας 
11 μηνών, δηλαδή από την 1 η Σεπτεμβρίου 2017 έως 
την 31 η Ιουλίου του 2018, όση και η μέγιστη διάρκεια 
ισχύος της «αξίας τοποθέτησης» για τους ωφελούμενους 
που θα επιλεγούν. 

Άρθρο 4 

ΩΦΕΛΟΥΜΕΝΑ ΑΤΟΜΑ 

1. Ωφελούμενες/οι της δράσης είναι: 

- Μητέρες βρεφών, νηπίων και παιδιών ή/και 

- Μητέρες νηπίων, παιδιών, εφήβων και ατόμων με 
Αναπηρία. 

- Άτομα (γυναίκες και άνδρες), στα οποία έχει παρα- 
χωρηθεί με δικαστική απόφαση η επιμέλεια παιδιών. 

- Άτομα που βρίσκονται σε χηρεία. 

2. Οι ωφελούμενες/οι της δράσης θα πρέπει να πλη¬ 
ρούν τις κάτωθι προϋποθέσεις: 

- να είναι εργαζόμενες/οι (μισθωτές/οί, αυτοαπασχο- 
λούμενες/οι), ή 

- να είναι άνεργες/οι οι οποίες/οι να διαθέτουν δελτίο 
ανεργίας σε ισχύ ή άλλο ισοδύναμο έγγραφο. Τα έγ¬ 
γραφα δυνάμει των οποίων βεβαιώνεται η ιδιότητα του 
ανέργου προσδιορίζονται στην Πρόσκληση της Ε.Ε.Τ.Α.Α. 
Α.Ε. προς τους δυνητικά ωφελούμενους. 

3. Από όλες τις ως άνω κατηγορίες εξαιρούνται οι τα¬ 
κτικοί υπάλληλοι του Δημοσίου, των Ν.Π.Δ.Δ. καθώς και 
υπάλληλοι μόνιμοι και αορίστου χρόνου των Ο.Τ.Α. (α' 
και β' βαθμού). 

4. Το σύνολο των ωφελούμενων που δύνανται να υπο¬ 
βάλλουν αίτηση για τις κατηγορίες των θέσεων Β.3 και 
Δ του άρθρου 5, εξαιρούνται των περιορισμών αναφο¬ 
ρικά με το ύψος του οικογενειακού εισοδήματος, την 

κατάσταση απασχόλησης ή/και εργασιακής σχέσης και 
οικογενειακής κατάστασης. 

5. Τα ανωτέρω ωφελούμενα άτομα των παραγράφων 
1 και 2, κατανέμονται στις θέσεις που συγχρηματοδο- 
τούνται στο πλαίσιο του ΕΠΑΝΑΔ-ΕΔΒΜ ή των ΠΕΠ, 
σύμφωνα με την κατάταξή τους ως προς το όριο της 
φτώχειας, όπως αυτό προσδιορίζεται από την ΕΛΣΤΑΤ 
για κάθε κατηγορία νοικοκυριού και αναφέρεται στην 
πρόσκληση/προσκλήσεις που θα εκδώσει η Ε.Ε.Τ.Α.Α. 
Α.Ε. Συγκεκριμένα, κάθε ωφελούμενο άτομο κατανέμε- 
ται: (α) στο ΕΠΑΝΑΔ-ΕΔΒΜ όταν το ετήσιο οικογενειακό 
εισόδημά του είναι πάνω από το όριο της φτώχειας, (β) 
στο οικείο ΠΕΠ όταν το ετήσιο οικογενειακό εισόδημά 
του είναι κάτω από το όριο της φτώχειας. 

Άρθρο 5 

ΔΟΜΕΣ-ΦΟΡΕΙΣ 

1. Δομές παροχής υπηρεσιών φροντίδας και φιλοξενί¬ 
ας βρεφών, νηπίων, παιδιών και ατόμων ΜΕΑ, οι οποίες 
λειτουργούν νομίμως, δύνανται να είναι: 

- Βρεφικοί Σταθμοί 

- Βρεφονηπιακοί Σταθμοί 

- Βρεφονηπιακοί Σταθμοί Ολοκληρωμένης Φροντίδας 

- Παιδικοί Σταθμοί 

- Κέντρα Δημιουργικής Απασχόλησης Παιδιών (ΚΔΑΠ) 

- Κέντρα Δημιουργικής Απασχόλησης Παιδιών με Ανα¬ 
πηρία (ΚΔΑΠ-ΜΕΑ) 

Για τις ανάγκες της παρούσας, οι Δομές διακρίνονται 
στις ακόλουθες κατηγορίες: 

ΚΑΤΗΓΟΡΙΑ ΔΟΜΗΣ Α: Βρεφικοί, Βρεφονηπιακοί και 
Παιδικοί Σταθμοί 

Κατηγορία θέσης Α1.1: Βρέφη από 2 μηνών έως 2,5 
ετών. 

Κατηγορία θέσης Α1.2: Βρέφη από 8 μηνών έως 2,5 
ετών. 

Κατηγορία θέσης Α1.3: Βρέφη από 18 μηνών έως 2,5 
ετών. 

Κατηγορία θέσης Α2: Προ-νήπια από 2,5 ετών έως την 
ηλικία εγγραφής τους στην υποχρεωτική εκπαίδευση. 

ΚΑΤΗΓΟΡΙΑ ΔΟΜΗΣ Β: Βρεφονηπιακοί Σταθμοί Ολο¬ 
κληρωμένης Φροντίδας 

Κατηγορία θέσης Β1: Βρέφη από 8 μηνών έως 2,5 ετών. 

Κατηγορία θέσης Β2: Προ-νήπια από 2,5 ετών έως την 
ηλικία εγγραφής τους στην υποχρεωτική εκπαίδευση. 

Κατηγορία θέσης Β3: Προ-νήπια με αναπηρία από 2,5 
ετών έως 6,5 ετών. 

ΚΑΤΗΓΟΡΙΑ ΔΟΜΗΣ Γ: Κέντρα Δημιουργικής Απασχό¬ 
λησης Παιδιών (ΚΔΑΠ) 

Κατηγορία θέσης Γ1: Παιδιά από την ηλικία εγγραφής 
τους στην υποχρεωτική εκπαίδευση έως 12 ετών και 
παιδιά με ελαφρός μορφής κινητικά ή αισθητηριακά 
προβλήματα. 

ΚΑΤΗΓΟΡΙΑ ΔΟΜΗΣ Δ: Κέντρα Δημιουργικής Απασχό¬ 
λησης Παιδιών Με Αναπηρίες (ΚΔΑΠ-ΜΕΑ) 

Κατηγορία θέσης Δ1: Παιδιά με αναπηρία ή/και έφηβοι 
ή/και άτομα με νοητική υστέρηση ή/και κινητική ανα¬ 
πηρία. 

2. Η παροχή υπηρεσιών από μονάδες φύλαξης παι¬ 
διών δεν περιλαμβάνεται στο αντικείμενο της παρούσας 
δράσης. 


3. Οι Δομές της παρ.1 δύνανται να είναι ή να ανήκουν 
στους παρακάτω φορείς: 

- Δήμους και Νομικά Πρόσωπα Δημοσίου και Ιδιωτικού 
Δικαίου αυτών 

- Επιχειρήσεις του ιδιωτικού δικαίου ή Εταιρίες μη κερ¬ 
δοσκοπικού χαρακτήρα του άρθρου 741 του Αστικού 
Κώδικα 

- Άλλα Νομικά Πρόσωπα Δημοσίου ή Ιδιωτικού Δικαί¬ 
ου, που νομίμως έχουν τη δυνατότητα παροχής αυτών 
των υπηρεσιών. 

Στην περίπτωση Δήμων και νομικών τους προσώπων 
εφαρμόζονται οι διατάξεις του ν. 3852/2010 (ΦΕΚ 87/ 
Α'), όπως ισχύει. 

Άρθρο 6 

ΕΤΗΣΙΑ ΑΝΩΤΑΤΑ ΟΡΙΑ ΔΑΠΑΝΗΣ 

Ι.Τα ετήσια ανώτατα όρια δαπάνης σε Ευρώ, που θα 
καταβάλλονται απάτην Ε.Ε.Τ.Α.Α., ανά κατηγορία Δομής 
(Α, Β, Γ, Δ) και ανά κατηγορία θέσης αυτών (Α.1.1., Α.1.2., 
Α.1.3, Β.Ι., Β.2., Β.3, Γ.1 και Δ.1), που θα καλυφθούν και 
για το σύνολο των παρεχόμενων υπηρεσιών συμφώνως 
προς το άρθρο 3 παρ. 2 της παρούσας, είναι: 

Α. Βρεφικοί - Βρεφονηπιακοί - Παιδικοί Σταθμοί: 

Α.1.1. Βρέφη από 2 μηνών έως 2,5 ετών: 2.375€ χωρίς 
σίτιση και 2.945€ με σίτιση 

Α.1.2. Βρέφη από 8 μηνών έως 2,5 ετών: 2.375€ χωρίς 
σίτιση και 2.945€ με σίτιση 

Α.1.3. Βρέφη από 18 μηνών έως 2,5 ετών: 2.375€ χωρίς 
σίτιση και 2.945€ με σίτιση 

Α2. Προ-νήπια από 2,5 ετών έως την ηλικία εγγραφής 
τους στην υποχρεωτική εκπαίδευση: 1805€ χωρίς σίτιση 
και 2.375€ με σίτιση. 

Τα ανωτέρω ποσά αφορούν σε δομές που, σύμφωνα 
με το θεσμικό πλαίσιο αδειοδότησής τους, το ωράριο 
λειτουργίας τους είναι οκτώ (8) ώρες ημερησίως. 

Β. Βρεφονηπιακοί Σταθμοί Ολοκληρωμένης Φροντί¬ 
δας: 

Β1. Βρέφη από 8 μηνών έως 2,5 ετών: 2.375€ χωρίς 
σίτιση και 2.945€ με σίτιση 

Β2. Προ-νήπια από 2,5 ετών έως την ηλικία εγγραφής 
τους στην υποχρεωτική εκπαίδευση: 1.805€ χωρίς σίτιση 
και 2.375€ με σίτιση 

Β3. Προ-νήπια με αναπηρία από 2,5 ετών έως 6,5 ετών: 
5.000€ 

Τα ανωτέρω ποσά αφορούν σε δομές που, σύμφωνα 
με το θεσμικό πλαίσιο αδειοδότησής τους, το ωράριο 
λειτουργίας τους είναι οκτώ (8) ώρες ημερησίως. 

Γ. Κέντρα Δημιουργικής Απασχόλησης Παιδιών 
(Κ.Δ.Α.Π.) 

Γ.1. Παιδιά από την ηλικία εγγραφής τους στην υποχρε¬ 
ωτική εκπαίδευση έως 12 ετών και παιδιά με ελαφρός 
μορφής κινητικά ή αισθητηριακά προβλήματα: 1.330€ 
για την κάθε βάρδια τεσσάρων (4) ωρών κατ'ελάχιστον. 

Δ. Κέντρα Δημιουργικής Απασχόλησης Παιδιών Με 
Αναπηρίες (Κ.Δ.Α.Π.-ΜΕ.Α.) 

Δ.1. Παιδιά με αναπηρία ή/και έφηβοι ή/και άτομα με 
νοητική υστέρηση ή/και κινητική αναπηρία: 5.000€. 

Το ανωτέρω ποσό αφορά σε δομές που, σύμφωνα με 
το θεσμικό πλαίσιο αδειοδότησής τους, το ωράριο λει¬ 
τουργίας τους είναι οκτώ (8) ώρες ημερησίως. 

2. Τα ανωτέρω ποσά καλύπτουν το συνολικό κόστος 
των παρεχόμενων υπηρεσιών, όπως αυτές αναφέρονται 
στο ισχύον θεσμικό πλαίσιο αδειοδότησης κάθε Φορέα, 
πλην της μετακίνησης για τις Δομές των περιπτώσεων 
Α1.1, Α1.2, Α1.3, Α2, Β.1. και Β.2., και ως εκ τούτου οι Δο¬ 
μές δεν δύνανται να προβούν σε είσπραξη τροφείων ή 
άλλης μορφής διδάκτρων ή οποιουδήποτε αντιτίμου 
από τους ωφελούμενους για την παροχή των υπηρεσιών 
που καλύπτει η «αξία τοποθέτησης» (νουςΓΐθΐ·). 

3. Εφόσον το ωράριο που προβλέπεται στην άδεια 
της Δομής είναι μικρότερο των προαναφερθέντων 
κατά περίπτωση ωραρίων λειτουργίας, προσαρμόζεται 
αναλόγως το ποσό ανά εξυπηρετούμενο παιδί (π.χ. για 
ΚΔΑΠ βάρδιας δύο ωρών, βάσει αδείας, το ανώτατο όριο 
δαπάνης θα αντιστοιχεί στα 2/4 της 4ωρης βάρδιας). 

4. Το κόστος μετακίνησης των ΑμεΑ, που απασχο¬ 
λούνται στα ΚΔΑΠ ΑμεΑ, καθώς και των προνηπίων με 
αναπηρία της Κατηγορίας Θέσης Β3 συμπεριλαμβάνεται 
στην «αξία τοποθέτησης». 

Άρθρο 7 

ΠΡΟΣΚΛΗΣΗ ΕΚΔΗΛΩΣΗΣ 

ΕΝΔΙΑΦΕΡΟΝΤΟΣ ΩΦΕΛΟΥΜΕΝΩΝ 

1. Για την επιλογή των ωφελούμενων εκδίδεται πρό¬ 
σκληση εκδήλωσης ενδιαφέροντος από την Ε.Ε.Τ.Α.Α. 
Α.Ε. βάσει της οποίας καλούνται τα ενδιαφερόμενο άτο¬ 
μα να υποβάλλουν αίτηση συμμετοχής. Στην πρόσκληση 
περιλαμβάνονται κατ'ελάχιστον τα κατωτέρω: 

- οι προϋποθέσεις συμμετοχής, τα κριτήρια επιλογής 
και η μοριοδότηση ανά κριτήριο των δυνητικών ωφε¬ 
λούμενων. 

- η αίτηση συμμετοχής με οδηγίες συμπλήρωσής της 
και κατάλογο με τα απαιτούμενα δικαιολογητικά. Η αί¬ 
τηση απαρτίζεται από: α) ένα υποχρεωτικό σκέλος όπου 
οι ενδιαφερόμενοι δηλώνουν τα απαιτούμενα για την 
μοριοδότησή τους στοιχεία, και β) ένα προαιρετικό όπου 
δύνανται να δηλώσουν προτίμηση για συγκεκριμένες/η 
Δομές/ή. 

- η προθεσμία και ο τόπος υποβολής της αίτησης και 
των απαιτούμενων δικαιολογητικών. 

- η διαδικασία ανακοίνωσης αποτελεσμάτων. 

- ο τρόπος ρύθμισης των περιπτώσεων ισοβαθμιών. 

- κάθε άλλη λεπτομέρεια που κριθεί αναγκαία. 

2. Οι αιτήσεις και τα απαραίτητα δικαιολογητικά υπο¬ 
βάλλονται στο Δικαιούχο από τους ενδιαφερομένους, 
σύμφωνα με τις διαδικασίες που περιγράφονται στην 
οικεία πρόσκληση. 

3. Η Ε.Ε.Τ.Α.Α. Α.Ε. δύναται να συνεργαστεί με άλλους 
φορείςτου Δημοσίου ή του ευρύτερου δημοσίου τομέα 
για την άντληση στοιχείων των ωφελουμένων τηρώντας 
τις απαιτήσεις της κείμενης νομοθεσίας και τα όσα ορί¬ 
ζονται από τις αποφάσεις της Αρχής Προστασίας Δεδο¬ 
μένων Προσωπικού Χαρακτήρα. 

Άρθρο 8 

ΚΡΙΤΗΡΙΑ ΚΑΙ ΔΙΑΔΙΚΑΣΙΑ 

ΕΠΙΛΟΓΗΣ ΩΦΕΛΟΥΜΕΝΩΝ 

Ι.Τα κριτήρια επιλογής αφορούν: 

- στο οικογενειακό εισόδημα 


- στην κατάσταση απασχόλησης και την εργασιακή 
σχέση 

- στην οικογενειακή κατάσταση 

2. Η διαδικασία επιλογής των ωφελουμένων από την 
Ε.Ε.Τ.Α.Α. Α.Ε. διεξάγεται από Επιτροπές και πραγματο¬ 
ποιείται βάσει του συστήματος μοριοδότησης μέχρις 
εξαντλήσεως του προϋπολογισμού της πράξης όπως 
αυτό προσδιορίζεται στην πρόσκληση εκδήλωσης εν¬ 
διαφέροντος. 

3. Το σύστημα επιλογής βασίζεται στον καθορισμό 
των απαραίτητων δικαιολογητικών που πρέπει να υπο¬ 
βληθούν από τους ενδιαφερομένους, στον ορισμό μη¬ 
χανισμού ελέγχου των δικαιολογητικών αυτών και στη 
βαθμολόγηση και κατάταξη των ενδιαφερομένων βάσει 
του συστήματος μοριοδότησης. 

4. Η Ε.Ε.Τ.Α.Α. Α.Ε. ελέγχει την πληρότητα των δικαιο- 
λογητικών των ενδιαφερομένων όπως αυτά θα εξειδι- 
κευθούν στην πρόσκληση εκδήλωσης ενδιαφέροντος. 

5. Κριτήρια επιλογής και σύστημα μοριοδότησης. 

Εφόσον πληρούνται οι προϋποθέσεις συμμετοχής, 

ισχύουν τα κάτωθι κριτήρια μοριοδότησης: 

α) Ετήσιο δηλωθέν οικογενειακό εισόδημα. Τα μόρια 
υπολογίζονται βάσει του τύπου: 

ΜΟΡΙΑ ΕΙΣΟΔΗΜΑΤΟΣ= 90 - ((Ε-Π)/300) 

Οπου: 

Ε είναι το ετήσιο δηλωθέν οικογενειακό εισόδημα και Π 
είναι 500€ για κάθε παιδί, ποσό το οποίο προσαυξάνεται 
κατά 500€ για κάθε παιδί που εντάσσεται στα ηλικιακά 
όρια του άρθρου 5 της παρούσας (έως 12 ετών). Για τα 
εισοδήματα που ο ανωτέρω τύπος δίνει αρνητικό απο¬ 
τέλεσμα, η μοριοδότηση είναι μηδέν μόρια. Στην περί¬ 
πτωση κατά την οποία οι ενδιαφερόμενοι υπερβαίνουν 
τα οριζόμενα στην πρόσκληση εκδήλωσης ενδιαφέρο¬ 
ντος της Ε.Ε.Τ.Α.Α. Α.Ε. εισοδηματικά κριτήρια, τότε δεν 
βαθμολογούνται σε κανένα κριτήριο και απορρίπτονται. 

β) Κατάσταση απασχόλησης, εργασιακή σχέση και 
είδος απασχόλησης: 

90 μόρια λαμβάνουν: 

- οι εργαζόμενοι-ες με σύμβαση εργασίας μερικής 
απασχόλησης, 

- οι εργαζόμενοι-ες με σύμβαση εργασίας ορισμένου 
χρόνου, 

- οι εργαζόμενοι-ες με εργόσημο 

- οι άνεργοι-ες, οι οποίοι/-ες διαθέτουν δελτίο ανεργίας 
σε ισχύ ή άλλο ισοδύναμο έγγραφο 

85 μόρια λαμβάνουν: 

- οι μισθωτοί-ες πλήρους απασχόλησης αορίστου 
χρόνου, 

- οι αυτοαπασχολούμενοι-ες 

γ) Οικογενειακή κατάσταση: 

50 μόρια λαμβάνουν: 

- Οι μητέρες που ανήκουν στην ομάδα των ΑμεΑ με 
ποσοστό αναπηρίας 35% και άνω, 

- Οι μητέρες που έχουν τέκνα που ανήκουν στην ομάδα 
των ΑμεΑ με ποσοστό αναπηρίας 35% και άνω. 

40 μόρια λαμβάνουν: 

- Άτομα που βρίσκονται σε χηρεία, 

- Οι μονογονεϊκές οικογένειες (άγαμες μητέρες), 

- Οι μητέρες που είναι διαζευγμένες ή σε διάσταση, 

- Οι μητέρες που είναι τρίτεκνες-πολύτεκνες, 

30 μόρια λαμβάνουν: 

- Οι μητέρες που έχουν σύζυγο που ανήκει στην ομάδα 
των ΑμεΑ με ποσοστό αναπηρίας 67% και άνω. 

- οι μητέρες που έχουν άνεργο σύζυγο με δελτίο ανερ¬ 
γίας σε ισχύ ή άλλο ισοδύναμο έγγραφο. 


6. Βάσει των παραπάνω η Ε.Ε.Τ.Α.Α. Α.Ε. προβαίνει στις 
κάτωθι ενέργειες: 

- Επεξεργασία στοιχείων των αιτήσεων σε μηχανογρα- 
φικό/πληροφοριακό σύστημα και έλεγχο των σχετικών 
δικαιολογητικών, καθώς και διασταύρωση των στοιχείων 
όπου κρίνεται απαραίτητο. 

- Βαθμολόγηση των ενδιαφερομένων ατόμων σύμφω¬ 
να μετά κριτήριατηςπαρ. 5 και κατάταξή τους με σειρά 
προτεραιότητας έναντι των υπολοίπων υποψηφιοτήτων. 

- Δημιουργία πινάκων στους οποίους θα περιέχονται 
τα επιλεγέντα άτομα με βάση την μοριοδότησή τους. 

- Ανακοίνωση των αποτελεσμάτων. 

- Εξέταση τυχόν ενστάσεων που έχουν υποβληθεί συμ- 
φώνως προς τις διαδικασίες που περιγράφονται στην 
πρόσκληση. 

- Οριστικοποίηση των αποτελεσμάτων. 

7. Μετά την επιλογή, η Ε.Ε.Τ.Α.Α. Α.Ε. χορηγεί «αξία 
τοποθέτησης» (νουείτθΐ') σε κάθε ωφελούμενο. Η «αξία 
τοποθέτησης» είναι αυστηρά προσωπική και δεν μετα¬ 
βιβάζεται, ούτε πωλείται. 

8. Η Ε.Ε.Τ.Α.Α. Α.Ε. δύναται κατόπιν σύμφωνης γνώμης 
του Αναπληρωτή Υπουργού Οικονομίας και Ανάπτυξης 
αρμόδιου για τα θέματα ΕΣΠΑ, να χορηγήσει πρόσθετα 
νουείτθΓ συνολικής αξίας ίσης με τη διαφορά της αξίας 
των νουςάθΓ που θα ενεργοποιηθούν μέχρι την 1 η Οκτω¬ 
βρίου 2017 και του ύψους του προϋπολογισμού όπως 


δ) Αντί «συζύγων», ανάλογη εφαρμογή γίνεται και 
για άτομα που έχουν συνάψει Σύμφωνο Συμβίωσης και 
υπάγονται στις ρυθμίσειςτου ν. 3719/2008 ή 4356/2015. 

Η μοριοδότησητων ανωτέρω κριτηρίων παρουσιάζε¬ 
ται αναλυτικά και στον ακόλουθο πίνακα: 


αυτός προσδιορίζεται στην Πρόσκληση της Ε.Ε.Τ.Α.Α. 
Α.Ε. προς τους δυνητικά ωφελούμενους. 

Άρθρο 9 

ΥΠΗΡΕΣΙΕΣ ΣΥΖΕΥΞΗΣ 

1. Προς διευκόλυνση των ωφελούμενων, η Ε.Ε.Τ.Α.Α. 
Α.Ε. δύναται να προσφέρει υπηρεσίες σύζευξης, βάσει 
των προτιμήσεων που έχουν δηλώσει αυτοί στο προαι¬ 
ρετικό σκέλος της αίτησής τους. 

2. Η διαδικασία έχει μη δεσμευτικό χαρακτήρα και δι- 
ενεργείται ως εξής: 

(α) Πριν την έκδοση πρόσκλησης εκδήλωσης ενδια¬ 
φέροντος προς τους ωφελούμενους/ες, η Ε.Ε.Τ.Α.Α. Α.Ε. 
καλεί τους Φορείς του άρθρου 5 να εκδηλώσουν ενδι¬ 
αφέρον για την παροχή υπηρεσιών του άρθρου 5, σε 
κατόχους «αξίας τοποθέτησης». 

Με την Πρόσκληση καθορίζεται ο καταληκτικός χρό¬ 
νος υποβολής της εκδήλωσης ενδιαφέροντος που δεν 
μπορεί να υπερβαίνει τις δέκα (10) ημερολογιακές ημέ¬ 
ρες, καθώς και τα απαιτούμενα ΔΙΚΑΙΟΛΟΓΗΤΙΚΑ, όπως 
ενδεικτικά: ί) αποδεικτικά στοιχεία περί της δυναμικό- 
τητάς τους,ϋ) υπεύθυνη δήλωση του νομίμου εκπρο¬ 
σώπου τους ότι πληρούν όλες τις νόμιμες προϋποθέσεις 
λειτουργίας και ίϋ) τον αριθμό των θέσεων που προσφέ¬ 
ρουν ανά κατηγορία, ο οποίος δεν μπορεί να υπερβαίνει 
το 70% της δυναμικότητας κάθε Δομής. 


ΚΡΙΤΗΡΙΑ 

ΑΝΑΛΥΣΗ ΜΟΡΙΩΝ 

1, Ετήσιο δηλωθέν οικογενειακό 
εισόδημα 

90- (Ε - Π) 

300 

2. Κατάσταση απασχόλησης, 
εργασιακή σχέση και είδος 
απασχόλησης 

- οι εργαζόμενοι-ες με σύμβαση εργασίας μερικής απασχόλησης, 

- οι εργαζόμενοι-ες με σύμβαση εργασίας ορισμένου χρόνου, 
και 

- οι εργαζόμενοι-ες με εργόσημο 

90 

- οι άνεργοι-ες, με δελτίο ανεργίας σε ισχύ ή άλλο ισοδύναμο 
έγγραφο 


- οι μισθωτοί-ες πλήρους απασχόλησης αορίστου χρόνου, και 
-οι αυτοαπασχολούμενο-ες 

85 

3. Οικογενειακή κατάσταση 

- Δυνητικοί ωφελούμενοι που ανήκουν στην ομάδα των ΑμεΑ 
με ποσοστό αναπηρίας 35% και άνω, και 

- Δυνητικοί ωφελούμενοι που έχουν τέκνα που ανήκουν στην 
ομάδα των ΑμεΑ με ποσοστό αναπηρίας 35% και άνω 

50 

- Δυνητικοί ωφελούμενοι που είναι χήρες-οι, 

- Οι μονογονεϊκές οικογένειες, 

- Δυνητικοί ωφελούμενοι που είναι διαζευγμένες-οι ή σε 
διάσταση, 

- Δυνητικοί ωφελούμενοι που είναι τρίτεκνοι-πολύτεκνοι, 

40 

- Οι μητέρες που έχουν σύζυγο που ανήκει στην ομάδα των 

ΑμεΑ με ποσοστό αναπηρίας 67% και άνω. 

- οι μητέρες που έχουν άνεργο σύζυγο με δελτίο ανεργίας σε 
ισχύ ή άλλο ισοδύναμο έγγραφο 

30 

Ο ως άνω περιορισμός του 70% της δυναμικότητας 
αφορά αποκλειστικά στις υπηρεσίες σύζευξης του πα¬ 
ρόντος άρθρου. 

Στην περίπτωση Φορέων/Δομών που συμμετείχαν 
στον προηγούμενο ετήσιο κύκλο του προγράμματος 
(κύκλος 2016-2017)- υποβάλλεται μόνο υπεύθυνη δή¬ 
λωση περί μη μεταβολής της δυναμικότητάς τους. 

(β) Βάσει των παραπάνω δηλώσεων, η Ε.Ε.Τ.Α.Α. Α.Ε. 
δημιουργεί ενδεικτικό, μη εξαντλητικό κατάλογο ο οποί¬ 
ος δημοσιοποιείται εγκαίρως, ανά Περιφερειακή Ενότη¬ 
τα, προς τους δυνητικά ωφελούμενους ώστε να λάβουν 
γνώση των ως άνω Δομών. 

3. Στο προαιρετικό σκέλος της αίτησής τους, οι δυνη¬ 
τικά ωφελούμενες/οι δύνανται να δηλώσουν κατά σειρά 
προτίμησης έως και πέντε (5) Δομές των κατηγοριών Α 
και Β και έως δύο (2) επιλογές ΚΔΑΠ/ΚΔΑΠ ΜΕΑ (κατη¬ 
γορίες Γ και Δ) από τον ανωτέρω κατάλογο. 

4. Μετά την οριστικοποίηση του πίνακα ωφελούμενων, 
η Ε.Ε.Τ.Α.Α. Α.Ε. πραγματοποιεί διαδικασία σύζευξης για 
όσους ωφελούμενους δήλωσαν προτίμηση για συγκε¬ 
κριμένες/η Δομές/ή και ενημερώνει εάν βάσει της δήλω¬ 
σης των Φορέων/Δομών υφίστανται διαθέσιμες θέσεις 
σε κάποια Δομή σύμφωνα με τη δήλωση προτίμησης 
του ωφελούμενου. Η ανωτέρω σύζευξη δεν παράγει δε¬ 
σμευτικά αποτελέσματα για τη δομή ή τον ωφελούμενο. 

5. Οι ωφελούμενοι δύνανται να απευθυνθούν για την 
εγγραφή των παιδιών είτε στην κατά τα ανωτέρω προ- 
τεινόμενη ως άνω Δομή, για την οποία ενημερώθηκαν 
ότι υφίστανται διαθέσιμες θέσεις δυνάμει της σύζευξης, 
είτε σε οποιαδήποτε άλλη. 

Άρθρο 10 

ΔΙΑΔΙΚΑΣΙΑ ΤΟΠΟΘΕΤΗΣΗΣ 

1. Ενέργειες ωφελουμένων: 

α. Αφού λάβουν την «αξία τοποθέτησης» (νουςΙΐθΐ'), 
οι ωφελούμενες/οι απευθύνονται για την εγγραφή σε 
οποιαδήποτε Δομή της επιλογής τους. 

β. Η εγγραφή γίνεται με την υπογραφή τυποποιημέ¬ 
νης σύμβασης, που θα διατεθεί από την Ε.Ε.Τ.Α.Α. Α.Ε., 
μεταξύ του/της ωφελούμενης/ου με τη Δομή/Φορέα, 
στην οποία θα προσδιορίζονται ιδίως: 

- Τα συστατικά στοιχεία των προσφερόμενων υπηρε¬ 
σιών 

-Το ανώτατο κόστος των προσφερόμενων υπηρεσιών. 

- Οι υποχρεώσεις των ωφελουμένων. 

- Οι υποχρεώσεις της Δομής, και ιδίως (ί) για μη είσπρα¬ 
ξη οποιοσδήποτε πρόσθετης χρηματικής αμοιβής από 
τα ωφελούμενα άτομα, για τις υπηρεσίες που οι Δομές 
είναι υποχρεωμένες να παρέχουν και τις οποίες καλύπτει 
η «αξία τοποθέτησης», συμφώνως προς τα άρθρα 3 και 
6 της παρούσας και την Πρόσκληση εκδήλωσης ενδια¬ 
φέροντος της Ε.Ε.Τ.Α.Α. Α.Ε., και (ϋ) για την μη μετατροπή 
συστατικών στοιχείων των υπηρεσιών τους (ενδεικτι¬ 
κά αναφέρονται όροι όπως η ετήσια χρονική διάρκεια 
λειτουργίας, το ωράριο λειτουργίας εβδομαδιαίως και 
ημερησίως, τυχόν μετακίνηση). 

γ. Κατά την εγγραφή, η/ο ωφελούμενη/ος υπογράφει 
τυποποιημένο έντυπο με το οποίο παρέχει στην Ε.Ε.Τ.Α.Α. 
Α.Ε. εξουσιοδότηση να διενεργεί τις πληρωμές προς τη 


Δομή για λογαριασμό της/του 2. Ενέργειες Δομών/ Φο¬ 
ρέων: 

α. Με την ολοκλήρωση των εγγραφών και εντός προ¬ 
θεσμίας η οποία ορίζεται στην/στις πρόσκληση/εις, οι 
Δομές ή οι Φορείς στους οποίους αυτές ανήκουν υπο¬ 
βάλουν στην Ε.Ε.Τ.Α.Α. Α.Ε. τα ακόλουθα έγγραφα: 

- σύμβαση της παρ. 1 β με το ωφελούμενο άτομο, 

- εξουσιοδότηση της παρ. 1 γ, 

- αριθμό λογαριασμού Τραπέζης στον οποίο θα γίνο¬ 
νται οι καταβολές της αμοιβής της/του, 

- έγγραφα που αφορούν ιδίως στην άδεια ίδρυσης, 
νόμιμης λειτουργίας, εκπροσώπησης της Δομής, συμ¬ 
φώνως προς τα προβλεπόμενα στην πρόσκληση της 
Ε.Ε.Τ.Α.Α. Α.Ε.. 

β. Κάθε Δομή μπορεί να δεχθεί αριθμό ωφελουμένων 
με «αξία τοποθέτησης» ίσο με τον αριθμό θέσεων της 
συνολικής δυναμικότητάς της. 

3. Ενέργειες Ε.Ε.Τ.Α.Α. Α.Ε.: κατόπιν ελέγχου των δικαι- 
ολογητικών, η Ε.Ε.Τ.Α.Α. Α.Ε. συντάσσει σχετικό πίνακα 
ανά πράξη και ανά Δομή/Φορέα και ενημερώνει τη/το 
Δομή/ Φορέα και την/τον ωφελούμενη/ο. 

Άρθρο 11 

ΥΠΟΧΡΕΩΣΕΙΣ ΦΟΡΕΩΝ / 

ΔΟΜΩΝ - ΩΦΕΛΟΥΜΕΝΩΝ 

1. Υποχρεώσεις Φορέων λειτουργίας - Δομών 

α) Οι φορείς λειτουργίας Δομών έχουν υποχρέωση να 
εξασφαλίσουν τη συλλογή και υποβολή στην Ε.Ε.Τ.Α.Α. 
Α.Ε.,των συμπληρωμένων ερωτηματολογίων από όλους 
τους ωφελούμενους κατά την ένταξη τους στο πρόγραμ¬ 
μα και κατά την αποχώρησή τους από αυτό, όποτε και 
αν αυτή συμβεί.Τα ερωτηματολόγια θα αφορούν όλους 
τους συμμετέχοντες ωφελούμενους για κάθε δομή τους, 
με σκοπό τη συλλογή των απαιτούμενων δεδομένων 
(ιηίςιΌςΙΒΐθ). 

β) Οι φορείς / Δομές υποχρεούνται να εκδίδουν, να 
αποστέλλουν στην Ε.Ε.Τ.Α.Α. Α.Ε. σε μηνιαία βάση, και 
να διατηρούν τα απαιτούμενα μηνιαία δελτία παρουσιών 
για την πιστοποίηση του φυσικού αντικειμένου και τη 
θεμελίωση της δαπάνης. 

γ) Οι Δομές υποχρεούνται να συντάσσουν, να απο¬ 
στέλλουν στην Ε.Ε.Τ.Α.Α. Α.Ε. σε μηνιαία βάση, και να 
διατηρούν Συγκεντρωτική Κατάσταση Παραστατικών 
για τη θεμελίωση της δαπάνης. 

δ) Οι Δομές αποδέχονται τη διενέργεια ελέγχων από 
την Ε.Ε.Τ.Α.Α. Α.Ε. και από τα αρμόδια Εθνικά και Ευρω¬ 
παϊκά ελεγκτικά όργανα και διαθέτουν, εφόσον τους 
ζητηθούν, όλα τα έγγραφα, δικαιολογητικά ή στοιχεία 
υλοποίησης της δράσης. 

2. Υποχρεώσεις ωφελουμένων 

α) Οι ωφελούμενοι οφείλουν να συμπληρώσουν τα 
ερωτηματολόγια στην ειδική εφαρμογή της Ε.Ε.Τ.Α.Α. 
Α.Ε., κατά την εγγραφή τους στο πρόγραμμα (Ερωτη¬ 
ματολόγιο Εισόδου) και κατά την αποχώρησή τους από 
το πρόγραμμα (Ερωτηματολόγιο Εξόδου), όποτε και αν 
αυτή συμβεί, και να προσκομίσουν στη δομή τη βεβαί¬ 
ωση που εκτυπώνεται από την εφαρμογή, με σκοπό τη 
συλλογή των απαιτούμενων δεδομένων (ιηίεΓθά3ΐ3). 

β) Στο τέλος κάθε μήνα, οι ωφελούμενες/οι υποχρε- 
ούνται να συμπληρώσουν και να υπογράψουν το μηνι- 

αίο δελτίο παρουσίας βάσει του οποίου βεβαιώνεται η 
παροχή των υπηρεσιών φροντίδας και φιλοξενίας του 
τέκνου τους από τη Δομή κατά το μήνα αυτό. 

Άρθρο 12 

ΕΠΙΛΕΞΙΜΕΣ ΔΑΠΑΝΕΣ, ΠΙΣΤΟΠΟΙΗΣΕΙΣ 

ΚΑΙ ΠΛΗΡΩΜΕΣ ΦΟΡΕΩΝ 

1. Επιλέξιμες δαπάνες Ε.Κ.Τ.: 

Ως επιλέξιμες δαπάνες, για συγχρηματοδότηση από 
το Ευρωπαϊκό Κοινωνικό Ταμείο (Ε.Κ.Τ.), των πράξεων 
στις οποίες αναφέρεται η παρούσα απόφαση ορίζονται 
οι πληρωμές της Ε.Ε.Τ.Α.Α. Α.Ε. για λογαριασμό του/της 
ωφελούμενου/ης προς τους φορείς οι οποίες δικαιολο¬ 
γούνται από εξοφλημένα παραστατικά που αντιστοιχούν 
στο φυσικό αντικείμενο της παρ. 6. 

2. Η περίοδος επιλεξιμότηταςτων ανωτέρω δαπανών 
αρχίζει από την 1 η Σεπτεμβρίου κάθε έτους. Οι δαπάνες 
καθίστανται επιλέξιμες απάτην ημερομηνία υπογραφής 
της σύμβασης της/του ωφελούμενης/ου με τη Δομή. 

3. Δικαιολογητικά δαπανών: 

Για την αποδοχή της επιλεξιμότητας των δαπανών 
απαιτούνται νόμιμα παραστατικά, τα οποία εκδίδουν 
οι Δομές προς την/ον ωφελούμενη/ο σε μηνιαία βάση 
όπως προβλέπεται από τα Ελληνικά Λογιστικά Πρότυπα, 
το ισχύον θεσμικό πλαίσιο και το Σύστημα Διαχείρισης 
και Ελέγχου των Επιχειρησιακών Προγραμμάτων του 
ΕΣΠΑ 2014-2020. 

4. Η Ε.Ε.Τ.Α.Α. Α.Ε. τηρεί ειδικό φάκελο με όλα τα δικαι- 
ολογητικά έγγραφα και παραστατικά σχετικά με τις πλη¬ 
ρωμές για κάθε Δομή, κατά τα οριζόμενα στο άρθρο 11 
παρ. 1 β) και γ). Οι ανωτέρω πληρωμές καταχωρούνται σε 
ξεχωριστή λογιστική μερίδα για κάθε πράξη. Η Ε.Ε.Τ.Α.Α. 
Α.Ε. υποχρεούται να τηρήσει τους εν λόγω φακέλους για 
το διάστημα που ορίζουν οι σχετικοί Κανονισμοί μετά 
την τελευταία πληρωμή. 

5. Σε κάθε παραστατικό που αφορά πληρωμές της 
πράξης αναγράφεται ο τίτλος της πράξης και το Επιχει¬ 
ρησιακό Πρόγραμμα (ΕΠ ΑΝΑΔΕΔΒΜ ή ΠΕΠ) στο οποίο 
κατανέμεται η πληρωμή. 

6. Το φυσικό αντικείμενο εκφράζεται σε ανθρωπομή¬ 
νες φύλαξης τέκνων. Η πιστοποίηση του φυσικού αντικει¬ 
μένου από την Ε.Ε.Τ.Α.Α. Α.Ε. γίνεται με βάση τα μηνιαία 
δελτία παρακολούθησης του άρθρου 11 της παρ. 2β,τα 
οποία φέρουν την πρωτότυπη υπογραφή των ωφελου- 
μένων. Η πιστοποίηση του φυσικού αντικειμένου γίνεται 
επίσης από συμπληρωματικά στοιχεία τα οποία μπορεί 
να ζητήσει η Ε.Ε.Τ.Α.Α. Α.Ε., εφόσον κρίνει τούτο σκόπιμο. 

7. Η πιστοποίηση του οικονομικού αντικειμένου από 
την Ε.Ε.Τ.Α.Α. Α.Ε. γίνεται με βάση τις Συγκεντρωτικές 
Καταστάσεις Παραστατικών της παρ. 8 του παρόντος 
άρθρου, τις οποίες υποβάλλουν οι Φορείς το αργότερο 
μέχρι την 5η ημέρα κάθε μήνα (ή την αμέσως επόμενη 
εργάσιμη ημέρα σε περίπτωση αργίας) και αφορούν 
στον προηγούμενο μήνα. Συγκεντρωτικές Καταστάσεις 
Παραστατικών που υποβάλλονται μετά την 5η του μήνα 
εξετάζονται τον επόμενο μήνα. 

8. Για τη διενέργεια των πληρωμών οι Φορείς υπο¬ 
βάλλουν ανά Δομή, στην Ε.Ε.Τ.Α.Α. Α.Ε. Συγκεντρωτική 
Κατάσταση Παραστατικών. Η Συγκεντρωτική Κατάστα¬ 
ση Παραστατικών αναγράφει τα πλήρη φορολογικά 
στοιχεία ταυτότητας του Φορέα/Δομής και την περίο¬ 


δο αναφοράς, και περιλαμβάνει σε μορφή πίνακα κατ' 
ελάχιστον τα: α) α/α παραστατικού (Απόδειξη Παροχής 
Υπηρεσιών που έχει εκδώσει ο φορέας προς τους/τις 
ωφελούμενους/ες), β) ημερομηνία έκδοσης, γ) ονοματε¬ 
πώνυμο ωφελούμενου/νης, και δ) το ποσό της περιόδου 
αναφοράς. 

9. Η Ε.Ε.Τ.Α.Α. Α.Ε., με βάση τις Συγκεντρωτικές Κατα¬ 
στάσεις Παραστατικών και τα μηνιαία δελτία παρακολού¬ 
θησης επιβεβαιώνει τη συμφωνία του φυσικού και του 
οικονομικού αντικειμένου και πιστώνει τον τραπεζικό 
λογαριασμό κάθε φορέα. 

10. Η πίστωση του λογαριασμού πραγματοποιείται 
εντός δεκαπενθημέρου από την υποβολή των ανωτέρω 
στοιχείων και είναι δυνατό να αφορά στο σύνολο των 
δομών ενός φορέα. 

11. Κατ'εξαίρεση, η πληρωμή της προτελευταίας δόση 
προς τους Φορείς θα πραγματοποιηθεί μαζί με την πλη¬ 
ρωμή της τελευταίας δόσης προκειμένου να διασφαλι¬ 
στούν οι δυνατότητες συμψηφισμού που προβλέπονται 
στην παρ. 5 του άρθρου 16 της παρούσας. 

12. Σε περίπτωση διακοπής της παρεχόμενης υπηρεσί¬ 
ας για λόγο που δεν οφείλεται σε υπαιτιότητα της Δομής, 
αποδίδεται στη Δομή το αντίτιμο του τρέχοντος μηνός. 

Άρθρο 13 

ΔΙΑΣΦΑΛΙΣΗ ΕΠΑΡΚΟΥΣ 

ΧΡΗΜΑΤΟΔΟΤΗΣΗΣ ΤΗΣ ΠΡΑΞΗΣ 

1. Η χρηματοδότηση της πράξης αποτελεί εξ ολοκλή¬ 
ρου Δημόσια Δαπάνη και προέρχεται από Κοινοτικούς 
και Εθνικούς πόρους του Προγράμματος Δημοσίων 
Επενδύσεων. Η υλοποίηση της πράξης καθώς και όλα 
τα δικαιώματα και οι υποχρεώσεις που απορρέουν από 
τα εγκριτικά έγγραφα δεν μεταβιβάζονται ούτε εκχω¬ 
ρούνται σε οποιονδήποτε τρίτο. 

2. Οι κατανομές - χρηματοδοτήσεις από το ΠΔΕ προς 
την Ε.Ε.Τ.Α.Α. Α.Ε. διενεργούνται τμηματικά, βάσει των 
προβλέψεων του Συστήματος Διαχείρισης και Ελέγχου, 
με πίστωση των λογαριασμών που τηρούνται στηνΤρά- 
πεζα της Ελλάδος για κάθε πράξη, με διαχειριστή την 
Ε.Ε.Τ.Α.Α. Α.Ε.. 

3. Προκειμένου να διασφαλιστεί η ομαλή χρηματοδό¬ 
τηση της πράξης, η Ε.Ε.Τ.Α.Α. Α.Ε. υποβάλει το πρώτο αί¬ 
τημα κατανομής της χρηματοδότησης, ίσο με το 40% του 
συνολικού προϋπολογισμού εκάστης πράξης, αμέσως 
μετά τις αποφάσεις ένταξης των οικείων Επιχειρησιακών 
Προγραμμάτων. 

4. Τα επόμενα αιτήματα κατανομής της χρηματοδότη¬ 
σης από την Ε.Ε.Τ.Α.Α. Α.Ε. υποβάλλονται ανά τρίμηνο, με 
βάση τα στοιχεία που διαθέτει και ειδικότερα: (α) έως τις 
20 Δεκεμβρίου 2017, η Ε.Ε.Τ.Α.Α. Α.Ε. υποβάλει αίτημα 
έως το 30% του συνολικού προϋπολογισμού εκάστης 
πράξης, (β) έως την 1η Απριλίου 2018 η Ε.Ε.Τ.Α.Α. Α.Ε. 
υποβάλει αίτημα ίσο με το υπόλοιπο του συνολικού προ¬ 
ϋπολογισμού εκάστης πράξης. 

Άρθρο 14 

ΚΑΤΑΝΟΜΗ ΤΟΥ ΠΡΟΫΠΟΛΟΓΙΣΜΟΥ 

ΤΗΣ ΠΡΑΞΗΣ 

1. Η κατανομή του προϋπολογισμού για το έτος 2017- 
2018 θα γίνει ανά περιφέρεια και επιχειρησιακό πρό¬ 
γραμμα σύμφωνα με τον παρακάτω πίνακα: 

ΠΕΠ 

(1) 

ΠΕΠ ΑΜΕΑ 

(2) 

ΕΠ 

ΑΝΑΔΕΔΒΜ 

(3) 

ΣΥΝΟΛΟ 

ΣΥΓΧΡΗΜΑΤΟΔΟΤΟΥΜΕΝΟ 
ΣΚΕΛΟΣ ΤΟΥ ΠΔΕ 

ΜΗ ΕΠΙΛΕΞΙΜΟ ΒΑΣΕΙΤΗΣ 
Υπουργική Απόφαση υπ'αριθμ. 
76835/ΕΥΘΥ739 (ΦΕΚ 
2360/Β71.8.2016) 

(4) 

1 

ΑΝ. ΜΑΚΕΔΟΝΙΑ 
ΚΑΙ ΘΡΑΚΗ 

2.077.075 


2.797.531 

4.874.606 

133.112.745 

2 

ΚΕΝΤΡΙΚΗ 

ΜΑΚΕΔΟΝΙΑ 

6.100.648 

495.662 

9.489.903 

16.086.213 

3 

ΔΥΤΙΚΗ 

ΜΑΚΕΔΟΝΙΑ 

1.918.914 

223.482 

355.595 

2.497.991 

4 

ΗΠΕΙΡΟΣ 

1.971.128 

265.722 

1.695.938 

3.932.788 

5 

ΘΕΣΣΑΛΙΑ 

3.355.098 

187.913 

3.323.219 

6.866.230 

6 

ΣΤΕΡΕΑ ΕΛΛΑΔΑ 

1.394.440 

27.925 

1.721.557 

3.143.922 

7 

ΔΥΤΙΚΗ ΕΛΛΑΔΑ 

3.564.831 

589.319 

3.179.842 

7.333.992 

8 

ΠΕΛΟΠΟΝΝΗΣΟΣ 

1.179.633 

18.680 

667.497 

1.865.810 

9 

ΙΟΝ ΙΑ 

918.438 

168.459 

233.208 

1.320.105 

10 

ΑΤΤΙΚΗ 

14.640.744 

172.889 

1.000.000 

15.813.633 

11 

ΒΟΡΕΙΟ ΑΙΓΑΙΟ 

1.023.165 

75.288 

249.969 

1.348.422 

12 

ΝΟΤΙΟ ΑΙΓΑΙΟ 

1.847.696 

279.758 

200.000 

2.327.454 

13 

ΚΡΗΤΗ 

3.619.855 

62.504 

793.730 

4.476.089 


ΣΥΝΟΛΟ 

43.611.665 

2.567.601 

25.707.989 

71.887.255 

205.000.000 


2. Το κόστος υλοποίησης της δράσης με ίδια μέσα της 
Ε.Ε.Τ.Α.Α. Α.Ε. για τη διαχείριση του έργου επιβαρύνει 
το συγχρηματοδοτούμενο μη επιλέξιμο σκέλος του Ε.Π 
«Ανάπτυξης Ανθρώπινου Δυναμικού και Εκπαίδευση και 
Δια Βίου Μάθηση». 

3. Το ποσό της στήλης 4 του πίνακα της παρ. 1 του 
παρόντος, χρησιμοποιείται προκειμένου να καλυφθεί 
κατά προτεραιότητα το σύνολο των αιτούντων με πλήρη 
φάκελο και με εισοδήματα κάτω από το κατώφλι της 
φτώχειας και το σύνολο των αιτούντων με πλήρη φάκε¬ 
λο που υποβάλλουν αιτήσεις για τις δομές κατηγορίας 
Β3 και Δ. Το ενδεχόμενο υπόλοιπο χρησιμοποιείται για 
να καλύψει τους αιτούντες με πλήρη φάκελο, βάσει της 
μοριοδότησης που έχουν λάβει στο σύνολο της χώρας 
μέχρις εξαντλήσεως του προϋπολογισμού της πράξης. 

Άρθρο 15 

ΣΥΣΤΑΣΗ - ΣΥΓΚΡΟΤΗΣΗ ΕΠΙΤΡΟΠΩΝ 
Η Επιτροπή που αναφέρεται στο άρθρο 8 της παρού¬ 
σας, καθώς και οιαδήποτε άλλη Επιτροπή κριθεί σκό¬ 
πιμη στο πλαίσιο της υλοποίησης της πράξης από την 
Ε.Ε.Τ.Α.Α. Α.Ε., θα συσταθεί/συγκροτηθεί με απόφαση 
του αρμόδιου οργάνου. Συγκεκριμένα, θα συσταθούν/ 
συγκροτηθούν: α) Επιτροπή Επιλογής Ωφελουμένων, 
και β) Επιτροπή Εξέτασης Ενστάσεων. Οι ανωτέρω Επι¬ 
τροπές αποτελούνται από υπαλλήλους της Ε.Ε.Τ.Α.Α. Α.Ε. 
Το Έργο των Επιτροπών αυτών εξειδικεύεται στις Απο¬ 
φάσεις σύστασης/συγκρότησής τους και στις εκάστοτε 
προσκλήσεις εκδήλωσης ενδιαφέροντος. 


Άρθρο 16 

ΔΙΑΚΟΠΗ-ΜΗ ΧΡΗΣΗ 

ΤΗΣ ΠΑΡΕΧΟΜΕΝΗΣ ΥΠΗΡΕΣΙΑΣ 

1. Οι περιπτώσεις διακοπής ή μη χρήσης των παρεχό¬ 
μενων υπηρεσιών, είτε κατόπιν δηλώσεωςτου/της ωφε- 
λούμενου/ης είτε εφόσον συντρέχουν λόγοι διακοπής, 
σύμφωνα με την εκάστοτε ισχύουσα νομοθεσία και τον 
κανονισμό λειτουργίας της Δομής, εξετάζονται από την 
Ε.Ε.Τ.Α.Α. Α.Ε. και εξειδικεύονται περαιτέρω στην/στις 
πρόσκληση/προσκλήσεις προς τα ωφελούμενα άτομα. 

2. Η μη χρήση της παρεχόμενης υπηρεσίας αποτελεί 
αιτία ακύρωσης της «αξίας τοποθέτησης». 

3. Η/Ο ωφελούμενη/ος διατηρεί την «αξία τοποθέτη¬ 
σης» που του έχει χορηγηθεί σε περίπτωση που αλλάξει 
Δομή υποδοχής του/των τέκνου/ων κατά τη διάρκεια 
της σχολικής χρονιάς. 

Άρθρο 17 

ΕΛΕΓΧΟΣ ΚΑΙ ΠΑΡΑΚΟΛΟΥΘΗΣΗ 

1. Προκειμένου να διασφαλιστεί η αποτελεσματικότη- 
τα και η ορθή εφαρμογή των ενεργειών της παρούσας, 
τα αρμόδια όργανα, συμφώνως προς το θεσμικό πλαίσιο 
που διέπει το ΕΣΠΑ 2014-2020, λαμβάνουν τα αναγκαία 
μέτρα με σκοπό: 

α) Την τήρηση των εφαρμοζόμενων εθνικών και κοι¬ 
νοτικών διατάξεων. 

β) Την εφαρμογή των διαδικασιών που διασφαλίζουν 
την ορθότητα και κανονικότητα των δαπανών που δηλώ¬ 
νονται στο πλαίσιο του Επιχειρησιακού Προγράμματος. 

γ) Την επιλεξιμότητα των δαπανών και την αιτιολό¬ 
γησή του. 

δ) Την πρόληψη ή την διαπίστωση τυχόν παραβάσεων 
και την επιβολή κυρώσεων. 

ε)Την ανάκτηση τυχόν αχρεωστήτως καταβληθέντων 
ποσών μετά τη διαπίστωση σχετικής παράβασης, 
στ) Την εξασφάλιση επαρκούς διαδρομής ελέγχου. 

2. Επίπεδο-είδος ελέγχου και αρμόδια όργανα. 

Προς τις Δομές: 

α) Διοικητικός έλεγχος ο οποίος διενεργείται από την 
Ε.Ε.Τ.Α.Α. Α.Ε. 

β) Επιτόπιος έλεγχος ο οποίος διενεργείται από την 
Ε.Ε.Τ.Α.Α. Α.Ε. δειγματοληπτικά. Ο επιτόπιος έλεγχος δύ- 
ναται να διενεργείται σε οποιαδήποτε Δομή φιλοξενεί 
τέκνα ωφελούμενου χωρίς προηγούμενη ειδοποίηση. 

γ) Διοικητικές και επιτόπιες επαληθεύσεις, οι οποίες 
διενεργούνται από την Ε.Υ.Δ. του Ε.Π. ΑΝ.Α.Δ.Ε.Δ.Β.Μ. 
και τις Ε.Υ.Δ. των Π.Ε.Π. σύμφωνα με όσα προβλέπονται 
από το εφαρμοζόμενο σύστημα διαχείρισης και ελέγχου 
των ΕΠ του ΕΣΠΑ 2014-2020. 

δ) Επιθεωρήσεις που διενεργούνται από την Αρχή Πι¬ 
στοποίησης. 

ε) Έλεγχοι, οι οποίοι διενεργούνται από την Αρχή Ελέγ¬ 
χου (ΕΔΕΑ), σύμφωνα με τα οριζόμενα στο ν. 4314/2014, 
όπως αυτός ισχύει και το εφαρμοζόμενο σύστημα διαχεί¬ 
ρισης και ελέγχου των επιχειρησιακών προγραμμάτων 
από τα οποία συγχρηματοδοτείται η δράση/πράξη. 

στ) Έλεγχοι οι οποίοι διενεργούνται από τα αρμόδια 
ευρωπαϊκά ελεγκτικά όργανα. 

3. Οι επιτόπιες επαληθεύσεις καθώς και οι έλεγχοι συνί- 
στανται στην επαλήθευση της παράδοσηςτων συγχρη- 
ματοδοτούμενων υπηρεσιών και της πραγματοποίησης 
των δαπανών που δηλώνει η Ε.Ε.Τ.Α.Α. Α.Ε. σύμφωνα 
με τους όρους της απόφασης ένταξης, καθώς και της 
συμμόρφωσης των συμμετεχόντων με τους εθνικούς και 
κοινοτικούς κανόνες καθ'όλη την περίοδο υλοποίησης. 

4. Διαδρομή του Ελέγχου 

Για κάθε συγχρηματοδοτούμενη πράξη απαιτείται ο 
καθορισμός διαδικασιών για τη διασφάλιση της τήρη¬ 
σης όλων των εγγράφων σχετικά με τις δαπάνες και τους 
λογιστικούς ελέγχους που απαιτούνται για τη διασφάλι¬ 
ση επαρκούς διαδρομής ελέγχου. Η διαδρομή ελέγχου 
θεωρείται επαρκής εφόσον πληρούνται τα ακόλουθα 
κριτήρια: 

α) Η συμφωνία μεταξύ των συνολικών ποσών που πι¬ 
στοποιούνται στην Επιτροπή και των αναλυτικών λογι¬ 
στικών εγγράφων και δικαιολογητικών που τηρούνται 
από την αρχή πιστοποίησης, την Ε.Υ.Δ. του ΕΠ ΑΝΑ- 
ΔΕΔΒΜ, τις ΕΥΔ των ΠΕΠ και την Ε.Ε.Τ.Α.Α. Α.Ε. Οι λογι¬ 
στικές καταχωρήσεις πρέπει να παρέχουν αναλυτικές 
πληροφορίες για τις πληρωμές που πραγματοποίησε 
η Ε.Ε.Τ.Α.Α. Α.Ε. Προς τούτο, πρέπει να περιλαμβάνουν 
την ημερομηνία καταχώρισης, το ποσό κάθε κονδυλίου 
της δαπάνης, τον προσδιορισμό των δικαιολογητικών 
εγγράφων, την ημερομηνία και μέθοδο της πληρωμής 
και να αποδεικνύονται από τα αναγκαία παραστατικά, 
τα οποία θα επισυνάπτονται. 

β) Η επαλήθευση της καταβολής της δημόσιας συνει¬ 
σφοράς στο Δικαιούχο. 


γ) Η επαλήθευση της εφαρμογής των κριτηρίων επι¬ 
λογής που καθορίζονται από τις Επιτροπές Παρακολού¬ 
θησης των ΕΠ. 

δ) Η ύπαρξη για κάθε πράξη, κατά περίπτωση, των 
τεχνικών προδιαγραφών και του σχεδίου χρηματοδό¬ 
τησης, εγγράφων, εκθέσεων προόδου και εκθέσεων 
σχετικά με τις επαληθεύσεις και τους ελέγχους που 
πραγματοποιήθηκαν. 

5. Ανάκτηση αχρεωστήτως ή παρανόμως καταβλη¬ 
θέντων ποσών 

Εάν μετά από διοικητικό ή επιτόπιο έλεγχο της Ε.Ε.Τ.Α.Α. 
Α.Ε, διαπιστωθεί η μη τήρηση των υποχρεώσεων, όπως 
αυτές απορρέουν από την παρούσα ή και τις μεταξύ φο¬ 
ρέων και ωφελουμένων συμβάσεις, αναζητά από τους 
φορείς τα αχρεωστήτως ή παρανόμως καταβληθέντα 
ποσά. Η ανάκτηση είναι δυνατό να πραγματοποιείται και 
με συμψηφισμό του ποσού που καταβλήθηκε αχρεωστή¬ 
τως ή παρανόμως στο Φορέα έναντι επόμενων δόσεων. 
Σε περίπτωση μη επιστροφής ή αδυναμίας συμψηφι¬ 
σμού των αχρεωστήτως ή παρανόμως καταβληθέντων 
ποσών, συντάσσεται από την Ε.Ε.Τ.Α.Α. Α.Ε. έκθεση ελέγ¬ 
χου. Η έκθεση διαβιβάζεται αρμοδίως, προκειμένου να 
εκδοθούν οι σχετικές διοικητικές πράξεις. 

6. Η Ε.Ε.Τ.Α.Α. ΑΕ παρέχει στους ωφελούμενους πρό¬ 
σβαση σε ηλεκτρονική εφαρμογή υποδοχής καταγγελι¬ 
ών για ζητήματα που άπτονται της εφαρμογής της πα¬ 
ρούσας. Η Ε.Ε.Τ.Α.Α. Α.Ε. είναι αρμόδια για τον έλεγχο των 
καταγγελιών με βάση τις εκάστοτε ισχύουσες διατάξεις. 

Άρθρο 18 

ΤΗΡΗΣΗ ΚΑΝΟΝΩΝ ΠΛΗΡΟΦΟΡΗΣΗΣ 

ΚΑΙ ΔΗΜΟΣΙΟΤΗΤΑΣ 

1. Όλοι οι εμπλεκόμενοι φορείς της πράξης πρέπει να 
τηρούν τους κανόνες πληροφόρησης και επικοινωνί¬ 
ας όπως αυτοί καθορίζονται στον Καν. (ΕΕ) 1303/2013 
(άρθρο 115-117 και Παράρτημα XII) της Προγραμμα¬ 
τικής Περιόδου 2014-2020. Όλοι οι εμπλεκόμενοι φο¬ 
ρείς αποτελούν ουσιαστικούς συντελεστές διάχυσης 
της πληροφόρησης και, υπό την έννοια αυτή, δύνανται 
να χρησιμοποιούν, ορθολογικά, κάθε πρόσφορο μέσο 
επικοινωνίας που θα συμβάλλει στη διαφάνεια και στη 
διάχυση λεπτομερών πληροφοριών. Ο Δικαιούχος υπο- 
χρεούται να τηρεί τις απαιτήσεις των Κανόνων Πληρο¬ 
φόρησης και Δημοσιότητας που προσδιορίζονται στο 
Παράρτημα «Υποχρεώσεις Δικαιούχων» της απόφασης 
Ένταξης και στο Σύστημα Διαχείρισης και Ελέγχου των 
Επιχειρησιακών Προγραμμάτων. 

2. Πρέπει να τηρούνται οι απαιτήσεις του ν. 2472/1997 
και τα όσα ορίζονται από τις αποφάσεις της Αρχής Π ρο- 
στασίας Δεδομένων Προσωπικού Χαρακτήρα, προκει¬ 
μένου αφενός να τηρούνται οι απαιτήσεις της εθνικής 
νομοθεσίας για την προστασία του ατόμου από την 
επεξεργασία δεδομένων προσωπικού χαρακτήρα, αφε¬ 
τέρου να είναι δυνατή η επεξεργασία και χρήση προσω¬ 
πικών δεδομένων σύμφωνα με τις απαιτήσεις των Καν. 
1303/2013 και 1304/2013. Στο πλαίσιο αυτό η Ε.Ε.Τ.Α.Α. 
Α.Ε. σε συνεργασία με τη Διαχειριστική Αρχή του Ε.Π. 
επιμελούνται τρόπους κωδικοποίησης της δημοσιοποί¬ 
ησης των ωφελουμένων. 

Άρθρο 19 

ΜΕΤΑΒΑΤΙΚΕΣ ΔΙΑΤΑΞΕΙΣ 

Οι ρυθμίσεις της κοινής υπουργικής απόφασης 16/ 
οικ.578/ΕΥΣΕΚΤ/66166 (ΦΕΚ 1850/Β724.6.2016) - Σύ¬ 
στημα Διαχείρισης, Αξιολόγησης, Παρακολούθησης και 
Ελέγχου-Διαδικασία Εφαρμογής της Πράξης «Εναρμό¬ 
νιση οικογενειακής και επαγγελματικής ζωής» για την 
Προγραμματική Περίοδο 2014-2020, όπως τροποποιή¬ 
θηκε και ισχύει, εξακολουθούν να εφαρμόζονται για τον 
κύκλο της δράσης 2016-2017. 

Άρθρο 20 

ΤΕΛΙΚΕΣ ΔΙΑΤΑΞΕΙΣ 

1. Στις προσκλήσεις εκδήλωσης ενδιαφέροντος που εκ- 
δίδονται σύμφωνα με τις διατάξεις της παρούσας, δύναται 
να εξειδικεύεται ή/και να ορίζεται οτιδήποτε δεν περιλαμ¬ 
βάνεται στους όρους της παρούσας, στη βάση της εθνικής 
και κοινοτικής νομοθεσίας, εγχειριδίων, οδηγών κ.λπ.. 


2. Οι ρυθμίσεις της παρούσας απόφασης, η ισχύς της 
οποίας αρχίζει από τη δημοσίευσή της στην Εφημερίδα 
της Κυβερνήσεως, εφαρμόζονται από τον ετήσιο κύκλο 
της δράσης 2017-2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2017 

Οι Υπουργοί 

Αναπληρωτής Υπουργός 

Εσωτερικών Οικονομίας και Ανάπτυξης 

ΠΑΝΑΓΙΩΤΗΣ ΣΚΟΥΡΛΕΤΗΣ ΑΛΕΞΑΝΔΡΟΣ ΧΑΡΙΤΣΗΣ 

Αναπληρώτρια Υπουργός 
Εργασίας, Κοινωνικής Ασφάλισης 
και Κοινωνικής Αλληλεγγύης 

